CELEX: 32022D0809
Language: sl
Date: 2022-05-23 00:00:00
Title: Sklep Sveta (SZVP) 2022/809 z dne 23. maja 2022 o spremembi Sklepa (SZVP) 2022/338 o ukrepu pomoči v okviru Evropskega mirovnega instrumenta za dobavo vojaške opreme in platform, zasnovanih za uporabo smrtonosne sile, ukrajinskim oboroženim silam

24.5.2022   
               
               
                  SL
               
               
                  Uradni list Evropske unije
               
               
                  L 145/40
               
            
         SKLEP SVETA (SZVP) 2022/809
         z dne 23. maja 2022
         o spremembi Sklepa (SZVP) 2022/338 o ukrepu pomoči v okviru Evropskega mirovnega instrumenta za dobavo vojaške opreme in platform, zasnovanih za uporabo smrtonosne sile, ukrajinskim oboroženim silam
         SVET EVROPSKE UNIJE JE –
         ob upoštevanju Pogodbe o Evropski uniji in zlasti členov 28(1) in 41(2) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 28. februarja 2022 sprejel Sklep (SZVP) 2022/338 (1), v katerem je bil določen ukrep pomoči z referenčnim finančnim zneskom 450 000 000 EUR za kritje dobave vojaške opreme in platform, zasnovanih za uporabo smrtonosne sile, ukrajinskim oboroženim silam.
                  
               
                     (2)
                  
                  
                     Svet je 23. marca 2022 sprejel Sklep (SZVP) 2022/471 (2) o spremembi Sklepa (SZVP) 2022/338, s katerim je referenčni finančni znesek povečal na 900 000 000 EUR.
                  
               
                     (3)
                  
                  
                     Svet je 13. aprila 2022 sprejel Sklep (SZVP) 2022/636 (3) o spremembi Sklepa (SZVP) 2022/338, s katerim je referenčni finančni znesek dodatno povečal na 1 350 000 000 EUR.
                  
               
                     (4)
                  
                  
                     Glede na trajajoči oboroženi napad Ruske federacije na Ukrajino bi bilo treba referenčni finančni znesek povečati za dodatnih 490 000 000 EUR.
                  
               
                     (5)
                  
                  
                     Sklep (SZVP) 2022/338 bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Sklep (SZVP) 2022/338 se spremeni:
            
                        (1)
                     
                     
                        v členu 2 se odstavek 1 nadomesti z naslednjim:
                        
                           „1.   Referenčni finančni znesek za kritje odhodkov, povezanih z ukrepom pomoči, znaša 1 840 000 000 EUR.“;
                        
                     
                  
                        (2)
                     
                     
                        v členu 2 se odstavek 3 nadomesti z naslednjim:
                        
                           „3.   V skladu s členom 29(5) Sklepa (SZVP) 2021/509 lahko upravitelj za ukrepe pomoči po sprejetju tega sklepa pozove k plačilu v višini do 1 840 000 000 EUR. Sredstva, k plačilu katerih pozove upravitelj za ukrepe pomoči, se uporabijo le za plačilo odhodkov v okvirih, ki jih odobri Odbor, ustanovljen s Sklepom (SZVP) 2021/509, v spremembi proračuna za leto 2022 in v proračunih za naslednja leta, ki ustrezajo zadevnemu ukrepu pomoči.“;
                        
                     
                  
                        (3)
                     
                     
                        v členu 2 se odstavek 4 nadomesti z naslednjim:
                        
                           „4.   Odhodki, povezani z izvajanjem ukrepa pomoči, so upravičeni od 1. januarja 2022 in do datuma, ki ga določi Svet. Najvišji upravičeni odhodki, nastali pred 11. marcem 2022, znašajo 450 000 000 EUR.“;
                        
                     
                  
                        (4)
                     
                     
                        v členu 4(4), se točka (j) nadomesti z naslednjim:
                        
                                    „(j)
                                 
                                 
                                    Ministrstvo za obrambo in Zvezno ministrstvo za notranje in domovinske zadeve Nemčije;“.
                                 
                              
                  
         
            Člen 2
            Ta sklep začne veljati na dan sprejetja.
         
         
            V Bruslju, 23. maja 2022
            
               
                  Za Svet
               
               
                  predsednik
               
               M. BEK
            
         
         
            (1)  Sklep Sveta (SZVP) 2022/338 z dne 28. februarja 2022 o ukrepu pomoči v okviru Evropskega mirovnega instrumenta za dobavo vojaške opreme in platform, zasnovanih za uporabo smrtonosne sile, ukrajinskim oboroženim silam (UL L 60, 28.2.2022, str. 1).
         
            (2)  Sklep Sveta (SZVP) 2022/471 z dne 23. marca 2022 o spremembi Sklepa (SZVP) 2022/338 o ukrepu pomoči v okviru Evropskega mirovnega instrumenta za dobavo vojaške opreme in platform, zasnovanih za uporabo smrtonosne sile, ukrajinskim oboroženim silam (UL L 96, 24.3.2022, str. 43).
         
            (3)  Sklep Sveta (SZVP) 2022/636 z dne 13. aprila 2022 o spremembi Sklepa (SZVP) 2022/338 o ukrepu pomoči v okviru Evropskega mirovnega instrumenta za dobavo vojaške opreme in platform, zasnovanih za uporabo smrtonosne sile, ukrajinskim oboroženim silam (UL L 117, 19.4.2022, str. 34).